Diari Oficial de la Generalitat Valenciana


Sumari del DOGV 4172, del 21-01-2002 (2002/203)

Notificació del requeriment sobre la voluntat d'acceptació del càrrec de patró de la Fundació Asil de Sant Josep de l'Ènova. Expedient número 767/2001.
-------------------------------------------------------------------------------------------------------------------------------------------------------

### Dades del document

Número de DOGV
:   4172

Data del DOGV
:   21-01-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/203


Organisme emissor
:   Conselleria de Justícia i Administracions Públiques

Tipus de document
:   Anunci

Notificació del requeriment sobre la voluntat d'acceptació del càrrec de patró de la Fundació Asil de Sant Josep de l'Ènova. Expedient número 767/2001. [2002/F203]
  
Als efectes de regularitzar i actualitzar la situació jurídica de l'òrgan de govern o patronat de la Fundació Asil de Sant Josep, instituïda a l'Ènova (València), que figura inscrita en aquest Registre de Fundacions de la Comunitat Valenciana amb el número 199-V, i sent els cridats per a ser patrons:
  
- Francisco Martínez Ivancos
  
- Salvador Fabra Selfa
  
- Rector de l'Ènova
  
- Alcalde de l'Ènova
  
- Jutge municipal de l'Ènova
  
- Superiora de la comunitat religiosa que governe l'asil
  
I havent acceptat el càrrec de la forma legalment establida l'alcalde, el rector i el jutge municipal de l'Ènova.
  
Se'l requereix perquè en el termini de 10 dies comptats a partir de l'endemà de la publicació del present escrit, a l'empara del que disposa l'article 76.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, manifeste de forma expressa la seua voluntat d'acceptar o no acceptar el càrrec de patró de la citada fundació.
  
A aquests efectes, podrà manifestar la seua voluntat mitjançant escrit dirigit al Servei d'Entitats Jurídiques de la Secretaria General de la Conselleria de Justícia i Administracions Públiques, el registre d'entrada de la qual té la seu a València, carrer de l'Historiador Chabás, número 2, sense perjuí que amb posterioritat es formalitze la seua acceptació del càrrec de patró, en els termes previstos en l'article 13.4 de la Llei 8/1998, de 9 de desembre, de Fundacions de la Comunitat Valenciana (en escriptura pública, en document privat amb signatura legitimada per notari, o mitjançant compareixença realitzada a l'efecte en el Registre de Fundacions). Les dites acceptacions s'hauran de remetre a aquest protectorat (excepte en l'últim supòsit) amb dues còpies autoritzades o legitimades (no simples) del document que reculla l'acceptació. Les acceptacions efectuades s'inscriuran en el Registre de Fundacions mitjançant resolució motivada.
  
En el cas que, transcorregut un mes des de la publicació del present escrit, no s'haja manifestat de forma expressa la voluntat d'acceptar el càrrec de patró, s'entendrà que no accepta el càrrec per al qual va ser cridat, d'acord amb les disposicions reguladores de la institució. Igualment se li comunica que el protectorat, a l'empara de l'article 18.1 de la Llei 8/1998, de 9 de desembre, de Fundacions de la Comunitat Valenciana (DOGV número 3.391, d'11 de desembre), estarà facultat per a designar la persona o persones que integren provisionalment el patronat, fins que s'aprove la modificació estatutària i es cobrisquen les vacants, o bé procedir a la seua extinció i posterior liquidació.